Može li se riješiti navijački 'rebus' | Al Jazeera Balkans\nKonačni popis 'Vatrenih' za Euro 2016 Hapšenja zbog falsificiranja dokumenata Kapetanu Coste Concordije potvrđena kazna Hrvatska: Protesti podrške reforme školstva Ankete: Trećina Nijemaca za izlazak iz EU Erdogan: Želimo razvijati odnose sa Rusijom Video: Život pod ISIL-om u Falluji SAD upozorava na moguće napade u Evropi Hrvatski zahtjevi u pregovorima Srbije s EU Muftija Numan: Dolazim čim zamrznem status u Australiji Bivša misica osuđena zbog uvrede Erdogana Povratak Rusije na sirijsko ratište ICTY: Odbijen Karadžićev zahtjev za privremenu slobodu Francuska: Milioni za izbjeglički kamp Video: Reporter usred borbi između ISIL-a i Kurda Almir Mehonić\nMIŠLJENJA Može li se riješiti navijački 'rebus' 1 novembar 2012 Izmijenjeno 12:32 CET\nNema tu tolerancije, razumijevanja, balansiranja, ublažavanja, nego surovo, osvetnički, primitivno, vulgarno... [AFP/ Getty]\nPiše: Almir MehonićNavijači Novog Pazara, "Ekstremi", istakli su prošle srijede, na utakmici osmine finala Kupa Srbije između Novog Pazara i Rada, transparent na kojem je pisalo "Rešen rebus, srce, bubreg, pluća, živjela žuta kuća". Transparent, koji porukom aludira na trgovinu organima Srba otetih sa Kosova, bio je odgovor ove navijačke grupe na transparent navijača Rada na utakmici istoimenih rivala na beogradskoj Banjici, na kojem je, uz nacrtani nož i bodljikavu žicu, pisalo "Rešite rebus", što je trebalo asocirati na poznatu parolu srpskih ultradesničarskih organizacija "Nož, žica, Srebrenica".Od kako je ovaj skandalozni natpis "Ekstrema" objelodanjen u medijima, javnost u Srbiji nije prestajala reagirati. Osude su stigle sa svih strana, pa i sandžačkih političkih partija i nevladinih organizacija, Fudbalskog kluba Novi Pazar, ali i od prvog potpredsjednika Vlade Aleksandra Vučića, koji je lično najavio hapšenja. Epilog je sedam privedenih navijača Novog Pazara, kojima je određena mjera zadržavanja do 48 sati.Od kako je skandalozni natpis novopazarskih 'Ekstrema' objelodanjen u medijima, javnost u Srbiji nije prestajala reagirati.Međutim, kao i u mnogim drugim slučajevima, u ovom je vlast u Srbiji reagirala selektivno i nepreventivno. Tolerirali su bezbjednosni organi vrijeđanje Novopazaraca na nacionalnoj osnovi skoro na svakom gostovanju, a parole u kojima se veliča genocid u Srebrenici ili ona na utakmici protiv Crvene zvezde - "Niste hteli na popis, ali ste prvi na spisku" - bile su uobičajena koreografija na gostovanjima Novopazaraca.'Naši' i 'njihovi'Onda se desi "Žuta kuća" i svi su odjednom zgroženi. Rekao bih, sasvim logičan slijed događaja. Jer, huligani govore huliganskim rječnikom. Nema tu tolerancije, razumijevanja, balansiranja, ublažavanja, nego surovo, osvetnički, primitivno, vulgarno... I dok god državni organi budu gledali na huligane kao na "naše" i "njihove", dokle god bude simpatično kad se veličaju Ratko Mladić i Radovan Karadžić, a odvratno i zastrašujuće kada se veličaju zločini nad Srbima, dotle će stanje biti ovakvo.Samo nekoliko dana poslije isticanja spornog transparenta, Novi Pazar je gostovao beogradskom Partizanu. Južnom tribinom se orilo "Svaki Turčin zna, svaka bula zna, da je Obilić srpski sin zaklao Murata", a popularni "Grobari" su istakli transparent: "Alija, a Spasoje Jugović?" U pitanju je rečenica iz poznate knjige Nož Vuka Draškovića, kojom se aludira na srpsko porijeklo Bošnjaka. Ovu tezu su devedesetih proklamirali nacionalisti poput Vojislava Šešelja i pojedini akademici Srpske akademije nauka i umetnosti. I opet ista slika. Bez ikakve osude u štampi, bez reakcija političara, bez akcije državnih organa Srbije. S pravom se mora upitati: Treba li to nekoliko novopazarskih huligana zapjevati o nekom drugom klanju pa da se ponovo reagira i da krenu ekspresna hapšenja?Dokle god bude simpatično kad se veličaju Ratko Mladić i Radovan Karadžić, a odvratno i zastrašujuće kada se veličaju zločini nad Srbima, dotle će stanje biti ovakvo.Možda je pravo pitanje: Da li ovakve slike nekome odgovaraju? Ili je pitanje svih pitanja: Zašto je država dozvolila da ekstremne desničarske i navijačke grupe danas predstavljaju opasnost i problem? I da li ove grupe uživaju političku zaštitu?Počasna mjestaSvima je poznato da pojedine stranke imaju svoje navijačke grupe. Mnoge od njih su pomogle i pri petooktobarskim promjenama, što su lideri nekadašnjeg DOS-a javno isticali u više navrata. Političari su često opravdavali postupke razbojnika, a uprave klubova su stidljivo osuđivale izgrede takvih navijača. Uz sve to, u upravama klubova počasna mjesta zauzimaju političari, sudije, finansijska policija, javne ličnosti...U ovome treba tražiti razlog što se krivične prijave protiv huligana rijetko podižu, a i one koje se podignu uglavnom ostanu neprocesuirane do kraja ili su na nivou Tužilaštva odbačene ili sudski postupci traju godinama.Kada se huliganstvo počne nacionalno bojiti i posmatrati, to dodatno komplicira ionako zakompliciranu situaciju na tribinama stadiona u Srbiji.U novopazarskoj čaršiji kruže priče o tome da je navijačka skupina "Ekstremi" bliska Sandžačkoj demokratskoj partiji Rasima Ljajića, ministra trgovine u Vladi Srbije. Prema tim izvorima, neki od privedenih navijača su viđani i kao obezbjeđenje ovog sandžačkog političara. To je pitanje aktuelizirao poslanik BDZ-a Emir Elfić u Skupštini Srbije, upućujući to pitanje upravo Aleksandru Vučiću, potpredsjedniku Vlade i ministru vojnom.Sprega politike, kriminala, huliganstva još je jaka u Srbiji. A kada se huliganstvo počne nacionalno bojiti i posmatrati, to dodatno komplicira ionako zakompliciranu situaciju na tribinama stadiona u Srbiji. Krajnje je vrijeme da država i državni organi shvate da huligani nemaju naciju.Stavovi izraženi u ovom tekstu su autorovi i ne predstavljaju nužno uredničku politiku Al Jazeere.Izvor: Al Jazeera Tagovi: Srbija Navijači Navijanje Novi Pazar Ekstremi Mišljenje Almir Mehonić Teme: Navijačko nasilje\nHrvatska: Protesti podrške reforme školstva


Posetite pokazne stanove\nPodovi u antreima - ulazima, kuhinjama, kupatilima, kao i na terasama su od kvalitetne granitne keramike, odgovarajuće završne obrade.\nKompleks je projektovan po najsavremenijim standardima uz primenu najkvalitetnijih materijala.\nParcela je u okviru bloka koji formiraju ulice Dimitrija Tucovića, Laze Marinkovića, Zorana Vasića kao i Bulevar Kraljice Marije.\nObjekti su projektovani u savremenom arhitektonskom izrazu, naglašeno izdužene forme sa akcentom na završnim spratovima.\nSmallville virtuelna tura 1\nSmallville virtuelna tura 2\nSmallville virtuelna tura 3\nViše informacija o ponudi stambenog prostora koji je će biti na raspolaganju budućim stanarima Stambenog - Poslovnog objekata Smallville · Kragujevac. Detaljnije\nPogledajte strukturu poslovnog prostora koji je u ponudi u okviru Stambenog-Poslovnog objekata Smallville · Kragujevac Detaljnije\nNovoprojektovani objekat je spratnosti Po+Pr+6S, organizovan u dve slobodno stojeće lamele označene u projektu kao lamela A, duž ulice Dimitrija Tucovića i lamela B, duž ulice Laze Marinkovića.\nLamele su postavljenje paralelno sa dužim stranicama parcele, sa poslovanjem – uslužnim delatnostima u prizemlju objekta i podzemnom garažom. Spratovi su namenjeni višeporodičnom stanovanju, gde su projektovani stanovi različitih struktura. U svakoj od lamela projektovano je po osam ulaza kojima se pristupa iz unutrašnjeg dvorišta formiranog između lamela na nivou prizemlja. U okviru ovog prostora su predviđene pešačke pasarele, površine za igru dece, kao i zelene površine. Za potrebe korisnika svih stanova i poslovnog prostora obezbeđeno je mesto za parkiranje.\nGaražama se pristupa iz ulice Dimitrija Tucovića i ulice Laze Marinkovića putem kolskih rampi. Predviđena je i direktna veza (stepeništem i liftovima), sa svim etažama u objektima.\nObjekti su projektovani u savremenom arhitektonskom izrazu, naglašeno izdužene forme sa akcentom na završnim spratovima i različitim tretmanima terasa, u smislu oblikovanja i materijalizacije.Detaljnije\nKompleks je projektovan po najsavremenijim standardima uz primenu najkvalitetnijih materijala. Fasadni zidovi su izvedeni kao ventilisani sa završnom obradom od eternit kompakt ploča na aluminijumskoj podkonstrukciji, u kombinaciji sa bojenom termo fasadom.\nZa oblogu partera – postamenta kompleksa (na nivou garaža) je predviđen cepani silikantni blok. Fasadna bravarija je izvedena u sistemu aluminijumskih i PVC profila sa najkvalitetnijim okovom, zastakljeno termopan staklom (6 + 12 + 4 mm).\nParterne površine su predviđene u prirodnom kamenu, različitih formata, kao i pločama od betona i granitne keramike. Detaljnije\nStambeni, poslovni i javni prostori u lamelama će biti opremljeni adekvatnim materijalima, završnom obradom i tehničkim rešenjima. Podovi u stambenim sadržajima su predviđeni od hrastovog parketa, I klase, sa završnim lakiranjem u mat tonu.\nPodovi u antreima – ulazima, kuhinjama, kupatilima, kao i na terasama su od kvalitetne granitne keramike, odgovarajuće završne obrade. Unutrašnji zidovi i plafoni su malterisani i završno bojeni disperzivnom bojom, u odabranom tonu. U kuhinjama i kupatilima završna obrada zidova je keramika u kombinaciji sa disperzivnom bojom.\nUlazna vrata u stanove su sigurnosna sa odgovarajućim okovom, završne obrade u furniru (ili medijapanu) lakirana u mat tonu, dok je unutrašnja stolarija od medijapana bojenog poliuretanskim mat lakom. Stambeni prostori, kao i lokali će biti opremljeni sanitarijama vrhunskog kvaliteta. Takođe, projektovane su sve vrste instalacione opreme za ovakvu vrstu objekata (interfon, kablovska TV, telefon...) Detaljnije\nDizajn i razvoj: Newtec Solutions


Milorad Kosanović izjava pred Javor - Radnički Niš, Superliga 18. kolo | Sport | Fudbal\nRadnički kreće "na turneju", Kosanović jasan: Da dobijemo sve do kraja 1 Podeli Podeli na facebook Podeli na twitter Podeli na viber Pošalji na mail\n29.11.2019. / 16:28\nNišlije očekuju još četiri meča u 2019. godine, od koji će tri biti van "Čaira". Prvi na redu je Javor iz Ivanjice.\nRadnički se sprema za furiozan finiš sezone. Poraz od Crvene zvezde nikoga u Nišu nije ostavio ravnodušnim, a taj rezultat želeće da nadomeste odličnom formom u završnici jesenjeg dela prvenstva.\nSada im sledi gostovanje Javoru u Ivanjici u okviru 18. kola Superlige Srbije.\nTaj meč biće prvi od četiri koja su im preostala do odlaska na pauzu, ali i prvo od tri gostovanja.\nŠef stručnog štaba Radničkog Milorad Kosanović očekuje da njegova ekipa u Ivanjici pokaže reakciju i prekine seriju negativnih rezultata.\n"U nezgodnom trenutku posle svega što nam se izdešavalo dolazi ovo gostovanje u Ivanjici. Do kraja polusezone imamo još četiri utakmice, a čak tri ćemo igrati u gostima", započeo je Kosanović u izjavi za zvanični sajt kluba.\nNišlije osim Ivanjice, očekuju i gostovanja u Beogradu (Voždovac) i Subotici (Spartak).\n"Ali šta je tu je. Naša je obaveza da da pružimo maksimum i da se borimo do poslednjih daha za pobedu. Ne postoji nijedan razlog da ne budemo optimisti. Pred nama je težak period, ali ne vidim zašto mi ne bi dobili sve utakmice do kraja", istaka je Kosanović, koji je potom podrobnije analizirao narednog protivnika.\n"Oni su uzeli bod Crvenoj zvezdi, a potom su izgubili od Partizana sa 6:2 u meču u kojem su mogli da prime dvocifren broj golova. Ali ni jedno ni drugo nije mera vrednosti Javora. To je poletan i snažan tim, koji igra agresivno kada je domaćin i morate da im odgovorite na isti način", jasan je trener Nišlija.\nRadnički u Ivanjici neće biti kompletan.\n"Ne mogu da računam na dvojicu važnih igrača iz defanzivne linije. Štoper Ivan Ostojić je dobio crveni karton protiv Crvene zvezde u prošlom kolu, a levi bek Stefan Đorđević je povređen. Ostali su spremni, mi imamo kvalitet i na klupi i mislim da nećemo imati problem i pored ovih izostanaka", zaključio je Kosanović.\nMeč Javor Ivanjica - Radnički Niš igra se u subotu od 16.00 časova.\nFK Radnicki Nis fk javor Superliga Milorad Kosanović\n29.11.2019. / 18:40\nKosane, nije do tebe, Toncev je posustao!


AMERIKANCI ORGANIZOVALI DOSTAVLJANJE DOSIJEA OVK? Sud za zločine na KiM ćuti o skandalu sa dostavljanjem dokaza | Novosti.RS\nV. CRNJANSKI SPASOJEVIĆ - D. ZEČEVIĆ\nReakcija je usledila posle, drugog po redu, "curenja" dokumenata iz Specijalnog suda za sedištem u Hagu, kada je maskirani čovek doneo pakete sa dokumentacijom u Udruženje ratnih veterana tzv. OVK, u Prištini. Među dokumentima, kako je objavljeno, nalaze se i imena zaštićenih svedoka, kao i prepiska srpskog Tužilaštva za ratne zločine sa Klintom Vilijamsonom, prvim tužiocem specijalnog istražnog tima.\nU saopštenju pristiglom iz ambasade SAD u Prištini, navodi se da su šefovi misija pet država pohvalili Specijalizovano tužilaštvo jer "poštuje svoja ovlašćenja da istraži potencijalno nezakonito otkrivanje dokumenata". Ovo je jedina naznaka da Tužilaštvo u Hagu nešto radi u ovom slučaju, jer se ne oglašavaju, niti odgovaraju na novinarska pitanja.\nIstražiteljima bi verovatno mogla da pomogne izjava predsednika Udruženja veterana Nasima Haradinaja "da do curenja informacija dolazi zbog dva američka tužioca koja su dala ostavku, a koji su videli da su upali u zamku državnog aparata".\nTUŽILAC IPAK NIJE DAO OSTAVKU\nNASIM Haradinaj nije precizirao da li je jedan od tužilaca koje je pomenuo u kontekstu "curenja" papira Kvai Hong Ip, doskorašnji zamenik tužioca u Specijalnom tužilaštvu. Iako je prvo objavljeno da je Ip dao ostavku po izbijanju skandala s "curenjem" dokumenata, ispostavilo se da je na drugu funkciju otišao neposredno pre toga.\n- U doba Unmika, kada je nestala struja, nestalo je hiljade dokumenata, među kojima i ključni dokazi za "žutu kuću". Ako je to moglo da nestane i ako je moglo da bude eliminisano 11 svedoka protiv Ramuša Haradinaja, sve je moguće, pa i da imena svedoka "procure" iz suda.\n- Podaci će "curiti" u beskraj da bi se sačuvala slika o "projektu Kosovo". U tom kontekstu treba gledati i obelodanjivanje optužnice protiv Tačija i Veseljija pre nego što su javno potvrđene - kaže Rakočević.\n- Svedočila sam dva dana po nekoliko sati. Ispitivali su nas o konkretnim slučajevima kidnapovanja ili ubistva članova naših porodica. Pošto ja nisam direktni svedok, pitali su me šta sam sve čula o otmici oca, koja se imena spominju kao kidnaperi...\n- Kidnapovanog oca sam nekoliko godina kasnije videla na fotografiji stranog časopisa u koloni zarobljenih Srba ispred logora u Albaniji - kaže naša sagovornica i dodaje da u dokumentu Unmika, koji je dobila, nema ni datuma ni uzroka smrti, a kao godina smrti navedena je 2003.\nKiM Kosovo Hašim Tači Kosmet OVK hag Kadri Veselji dokumenta UČK Živojin Rakočević Nasim Haradinaj


Austrijski i američki lobisti "guraju" svoje zakone: Izbacuju vojsku iz Lutrije! | Novosti.RS\nAustrijski i američki lobisti guraju svoje zakone: Izbacuju vojsku iz Lutrije!\n21. 10. 2015. u 21:00\nAmerička kompanija "DŽi-tek" i austrijski "Novotek" zainteresovani za srpsko tržište igara na sreću. Ako bi stranci preuzeli kontrolu, dobit države bi se prepolovila\nAMERIČKA kompanija "DŽi-tek" i austrijski "Novotek", koji su zainteresovani za srpsko tržište igara na sreću, pokušavaju da izbace Vojsku Srbije iz posla sa "Državnom lutrijom". A njihovi lobisti mesecima koče već urađene izmene zakona, kako bi progurali odredbe koje im direktno idu naruku.\nOva zakulisna igra, kako nezvanično saznaju "Novosti", traje već više od devet meseci, a intenzivirala se u poslednjih mesec i po, posle "loto afere". Zbog rata za profit na tržištu igara na sreću, Vojska godišnje gubi minimum 15 miliona evra, a država mnogo više!\nLobističke izmene zakona, kako ih zovu priređivači igara na sreću, dovele bi do toga da Vojnotehnički institut, koji je prošle jeseni dobio posao održavanja i razvijanja informaciono-poslovnog sistema "Lutrije Srbije", bude marginalizovan, dok bi "DŽi-tek" i "Novomatik" dobili monopol.\nZakon bi, praktično, propisao takve standarde za poker i slot aparate, da bi ih ispunjavale samo "Novomatikove" mašine. Ovo bi skinulo teško breme sa leđa austrijske kompanije, koja na lageru ima na stotine hiljada mašina otkad je ruski predsednik Putin proterao kockarnice u kazino zone. Ako bi oni, umesto VTI, dobili laboratorije za licenciranje poker i slot aparata, jasno je ko bi imao primat.\nU OPASNOSTI 60 KOMPANIJA Zbog zakulisnih radnji pobunilo se Udruženje priređivača igara na sreću Srbije. Oni navode da "lobistički predlog izmena Zakona" sve priređivače gura u debeli minus i gasi oko 60 kompanija u našoj zemlji. Drastičnim menjanjem načina poslovanja, odnosno proterivanjem slot-mašina iz kladionica, obezvredila bi se investiciona ulaganja u ovaj sektor od oko 150 miliona evra, a mnoštvo ljudi ostalo bi bez posla. Manje novca išlo bi za Crveni krst, sport, lečenje od retkih bolesti...\nPredložene lobističke izmene takođe predviđaju da se smanji procenat zarađenog novca "Lutrije" koji ide u budžet, čime bi država pretrpela ogromnu štetu. Trenutno, oko 60 odsto dobiti ide na dalje razvijanje poslovanja "Lutrije", dok se preostali iznos deli 60 prema 40 odsto u korist države. Ako bi stranci uzeli kontrolu nad "Lutrijom", bez tendera, dobit države bi se prepolovila, a neto prihod duplirao i stvorila mogućnost izvlačenja ekstraprofita bez ulaganja.\nPredloženo je i da se porez na razliku u uplatama i isplatama u kladionicama poveća sa 15 na 25 odsto, što bi "ubilo" gotovo sve kladioničare, odnosno konkurenciju. Na spisku zakonskih rešenja lobista je i ukidanje TV izvlačenja lotoa, ali i omogućavanje apsolutnog pristupa video-lutrijskim terminalima. To bi onome ko ima laboratoriju za elektronski nadzor igara na sreću doneo apsolutnu kontrolu nad celim tržištem. Za to je zainteresovan "DŽi-tek".\nAktuelni zakon o igrama na sreću predviđa tri nacionalne laboratorije - za sertifikaciju i licenciranje poker-aparata, za licenciranje onlajn igara na sreću i za elektronski nadzor. Mada je dobila ovlašćenje od Vlade, Vojska, odnosno VTI, sada ima samo laboratoriju za onlajn klađenje. Da bi dobio i preostale dve, potrebne su zakonske izmene, koje lobisti "miniraju". Vojska godišnje gubi 15 miliona evra, koje bi mogla da uloži u razvoj.\nMeđu lobistima mnogi su bliski nekadašnjim kadrovima G 17. Oni su do sada već uspeli da izdejstvuju da jedini neoporezovani dobici budu oni dobijeni u kazinima! Takođe su izdejstvovali da slot i poker aparati moraju da se sertifikuju svake godine, kao i da ne može da ih bude manje od pet na jednom mestu. Novi predlog je da se ta brojka poveća na 15 po lokalu.\nvojnotrhnicki institut odrzava softver? vojska se bavi lutrijom? auuuu ... ala smo mi pukli\nnovotec je masina koja je u austriji razorila mnoge porodice znam ljude koi su sve na aparate stavili zato je grad bec i zabranio te iste ali nije cela drzava jer novotec je cudo moci\nProzovite i označite javno lobiste ! Oni imaju svoje ime, raskrinkajte sve njihove zakulisane radnje...\n@igrač - Одличан предлог.\nMala bara puno krokodila...il hijena koje glodju Srbiju do poslednjeg komadica mesa...\nAko bi? Naravno da ce dobiti stranci Lutriju bez tendera,naravno da ce dobiti njima odgovarajuca zakonska resenja a nama ce se servirati prica o poslu stoleca sa Singapurcanima,kao i obicno\nznaci Dinkic i dalje prodaje sve sto je Srpsko..... umesto da cisti grasak on i dalje rovari iz senke ( zna se cije )\nKo ce drugi da radi protiv Srba I Srbije nego medjunarodna masonerija (G 17+).Uvek bilo I bice..\nIzdaja zemlje na svakom koraku!!!\nOd ukupne uplacene svote ,pola ide drzavi i organizatoru ,koga drzava opet oporezuje,,druga polovina se deli dobitnicima,,tako da drzava nista ne gubi,,ona uvek dobija,,i svoje naplacuje pre izvlacenja ,,,nema nikakvog cekanja\nЈедини начин да се држава сачува од новоматика је да се забрани коцка у потпуности ,да се не лажемо људи ће увек коцкати али на државном нивоу већина "добијених" пара се потроши на луксуз,значи опорезивати исти,рецепт користе наши западни "пријатељи", како би их назвао наш премијер,у супротном премијер или министар једно 5 мил€ стартно,држава једно 75 годишње,а народ 0 или вероватно минус,а лова вани...\n@Сина - Vi gospodine mora da radite za neku vrstu organizovanog kriminala. Istorijski je dokazano da zabrana kocke (kao i alkohola, prostitucije i narkotika) jedino vodi u procvat kriminala koji dalje vodi u kompletnu korupciju celog drustva. Mafiju nisu organizovali kriminalci nego vlada USA kada je uvela prohibiciju.\nSta ima veze,nek uzmu,uzeli su sve sta su htjeli,pa nek ide i lutrija i telekom.Kao sto se vidi narod se ne buni nit ga je briga,znaci da podrzava vlast i otimanje onog sta su stvarali.\nMa, treba i to dati strancuma ... Sve treba dati strancima, pa to su "investitori" ... Investitori u svoj profit, otimanje tudjeg rada i robovlasnicke odnose u Srbiji !!!\nNe sumnjamo da će se to i dogoditi.\nMeni je jako zao nasih priredjivaca . Jedva ljudi krpe kraj sa krajem . Ma bre sve sami kriminalci . Sve jedno je da li pare uzeli oni ili drugi .\nСматрам да само држава може да организује игре на срећу и клађења. Треба забранити свим приватницима да обављају овакву врсту делатности. Како је почело, приватници ће и казнено-поправне установе да изнајмљују заједно са осуђеницима.\nЛобисти,лобирање то се у Србији зове мито и корупција а да правосуђе ради одговарало би се за криминал.Ми смо трећеразредна земља,тај Динкић нам је крв испио испред рођених очију,то само може у трећеразредним земљама које су до гуше у корупцији и криминалу\nSistem koji su nam nametnuli strani i domaći okupatori je vrlo prost. Kada si u vlasti sto vise radis protiv interesa Srbije i srpskog naroda to vise imas licne koristi.\nSada znamo, Lutrija je sledeca koju moramo da prodamo da bi smo ostali na putu ka EU. To je uslov, da bi smo nastavili razgovore o pregovorima u vezi otvaranja poglavlja. Nismo dovoljno ponizni, a to se ispravlja bespogovornim ispunjavanjem naloga. Nema sargarepe, ako sad tu nesto kocimo u vezi Lutrije. Jadni mi, kukala nam majka.\nAko je neko zaslužio da zarađuje dobre pare u Srbiji to su Amerikanci i Britanci. Smanjuju nam državu, donose rezolucije o genosidnim Srbima, useljavaju na preostalu teritoruju mudžahedine...\nKoliko mi je poznato , u zdravoj demokratiji Monopol ne postoji ! Doduše šta očekivati od zapada jer za njih je demokratija samo slovo na papiru ! Inače lobiranje je samo celofanom uvijena korupcija ! Državne delatnosti su Državna posla i tu strane špijunske firme nema šta da traže , pa i da nude usluge za đabe , to nas posle košta dvesta puta skuplje i utiče na naš narod genocidno!\nznači zato nema nikada dobitnika sedmice. sve pare idu vojsci. neka se privatizuje jer će tada objavljivati ko je dobio.\nPotrebne su promene. Promene u Srpskom narodu, samo te promene, onda vise nece biti isto. Jer ako se ne promeni narod zasto bi politicari?Ovaj skupstinski klub je stabilan od 2001. Ushemili se pa opozicija vise I ne postoji, tamo postoji samo biznis I procenat.Dok se narod ne promeni, promena nece biti. Ministri su svoje probleme resili dok ne talasaju u opoziciji ili ne, ali na stetu Srbije!Nece nam biti bolje dok klub raskucuje zemlju zbog provizija.\nDok firme nebudu u svom imenu ime i prezime vlasnika i dok potpis na dokumentima ne bude sa tri slova imena i puno prezime dotle ce se muljati jer se navodno nezna se cija je firma,koje potpisao i onda ode sve.Resite to i bice sve uredu znace se ko ide na robiju.Na domentima svrakopis kao potpis.\nDajte imena i prezimena onih koji lobiraju.\nако је вучић могао да потпише бриселски споразум, може и ово !!!\nHahahahaha...........ova vlast je tvrdila a tvrdi i dalje da će da iskoreni korupciju hahahaha....Umesto iskorenjavanja imamo lagalizaciju korupcije.......samo napred RADIKALI padron NAPREDNJACI\nklasicno mafijanje! ja ti platim(lobiram) a ti doneses zakon u mom interesu,a ne naroda koji te je glasao!\ndosta vise, pohapsiti ljude koji ovo dozvoljavaju i kraj price dosta nam je tih stetocina sto na svoj dzep vise misle no na svoju zemlju mars iz Srbije\nko su lobisti\nStrance oterati pa vidite da zuzedoše celu evropu bagra americka to je najvece zlo za čovečanstvo


NOVI DETALJI PREVARE U BANJALUCI Na Fejsbuku našao agenta, pa ostao bez 60.000 KM - Srpskainfo\nBanjalučanin Elvir B. (29) osumnjičen je da je skoro dva mjeseca na prevaru izvlačio novac od biznismena iz Travnika, kojeg je na kraju oštetio za 60.000 maraka, saznaje Srpskainfo.\nPrema njenim riječima, prilikom hapšenja od E.B. je oduzeta određena količina novca kao i drugi predmeti koji se mogu dovesti u vezu sa izvšenjem ovog krivičnog djela.\nNOVA PREVARA U BANJALUCI Obećao 300.000 evra, pa od vlasnika firme uzeo 60.000 KM\nPoslije nekog vremena, oštećeni je shvatio da je prevaren i da neće biti ništa od naplate njegovog duga, pa je odlučio da to sve prijavi policiji.\n– Biće provjereno da li je na sličan način prevario još neke građane. Osim toga, građani koji su se našli na njegovog meti trebaju i sami što proke to prijaviti polciji – poručuje izvor Srpskainfo.\nIzvor Srpskainfo kaže da je prilikom hapšenja Elvira B. kod njega pronađen i startni pištolj, pa će biti provjereno da li je možda i prijetio osumnjičenom.\n– Osim toga, na izjavi koju su njih dvojica potpisali ima i određen pečat, ali se ne može detaljno pročitati šta piše na njemu. Pa će biti provjereno da li je on i falsifikovao pečat. Svakako je sigurno da će istraga u ovom slučaju biti nastavljena – poručio je sagovornik Srpskainfo.\nHronika dugoviHapšenjePrevaraPU Banjaluka\nOD ZELENAŠA POBJEGAO U "ZADRUGU" Ša pozajmio veliki iznos novca, u dugovima zbog bivše supruge i ljubavnice\nUHAPŠEN BANJALUČANIN Pijan vrijeđao sugrađanina\nPRIVEDENI LOPOVI Pokušali opljačkati kafić u Banjaluci\nNovi detalji prijetnje u Banjaluci: Radniku obezbjeđenja "Kafane" pisao da će ga ubiti iz puške\nRASVJETLJENO RAZBOJNIŠTVO Banjalučanin opljačkao benzinsku pumpu\nUHAPŠENA DVOJICA BANJALUČANA Privedeni po potjernicama zbog krivičnih djela


Oland: Želimo snažniju saradnju sa Rusijom protiv terorista - Sputnjik Srbija\n01:38 13 Jun 2021\nOland: Želimo snažniju saradnju sa Rusijom protiv terorista\n12:40 21.01.2016 (osveženo 12:47 21.01.2016) Preuzmite kraći link\nFrancuske vlasti nameravaju da pojačaju saradnju sa Rusijom u borbi protiv terorizma, ali vazdušne napade treba sprovoditi isključivo po pozicijama DAEŠ–a, izjavio je francuski predsednik Fransoa Oland.\n„Želeo bih da pojačamo saradnju i koordinaciju sa Rusijom u borbi protiv terorista DAEŠ–a, ali isključivo protiv DAEŠ–a, jer je ta teroristička organizacija naš neprijatelj“, rekao je Oland u Parizu.\nOn je takođe istakao da će vazdušni napadi na DAEŠ u Siriji i Iraku tokom 2016. godine biti intenzivirani, ocenjujući da pritom ne treba praviti dodatne probleme „umerenoj sirijskoj opoziciji“.\nOland se osvrnuo i na pitanje krize u Ukrajini rekavši da je neophodno pod hitno realizovati sve tačke Minskog sporazuma.\n„Moramo da se još više aktiviramo kako bi ’oživeli‘ sve tačke Minskog sporazuma“, istakao je on.\nsporazum iz Minska, borba protiv terorizma, saradnja, Fransoa Oland, Francuska


DRUGARICE: Bojana i Sonja delile Lazetića, a sad dele butik\nMeđu prijateljima sve je zajedničko\n23.10.2013. 00:48h 24.05.2017. 01:46h\nBojana Rajić svojevremeno bila u kratkoj vezi s Nikolom, Sonjinim sadašnjim mužem, a danas njih dve ušle u zajednički biznis sa garderobom\nBojana Rajić i Sonja Lazetić pored zajedničkog biznisa imaju još nešto što ih spaja, a to je Nikola Lazetić - Sonjin muž, a Bojanin bivši dečko. Rajićeva je svojevremeno bila u kratkoj romansi s bivšim fudbalerom, a sada otvara butik u sklopu lokala njegove supruge.\n- Poznato je da je između njih dve postojala netrpeljivost sve do pre nekoliko meseci, ali samo su njihovi prijatelji znali pravi razlog. Bojana se kratko zabavljala s Lazetićem pre nekih sedam godina, u vreme kad je on igrao u Italiji. Sonja je to saznala, ali nije imala dokaze jer su oboje tvrdili da to nije istina. Bojana i Nikola su se upoznali u jednom beogradskom restoranu u kome je ona bila s drugaricom, a Lazetić sa bratom - počinje priču naš dobro obavešteni izvor:\nBojana išla u Italiju\n- Dopali su se jedno drugom i ušli u vezu. Bojana je čak provela nekoliko dana kod njega u Italiji, ali su brzo shvatili da nisu jedno za drugo i razišli su se. Iako se o njihovoj vezi nije pisalo jer Bojana tad nije bila poznata, upućeni u estradna dešavanja to dobro znaju. Sonja je načula ove priče i zbog toga Bojanu nije podnosila, ali su ih zajednički prijatelji pomirili i posle toga su čak odlučile da otpočnu zajednički biznis, pa se Bojanin butik nalazi u sklopu Lazetićkinog restorana „Šeher“.\nPozvali smo Bojanu za komentar, ali se nije javljala na telefon.\nSonja je načula da su Bojana i Nikola bili u vezi i zbog toga je nije dugo podnosila, ali su ih zajednički prijatelji pomirili\nAutor: Ekipa Starsa, Foto: Zorana Jevtić, Foto: Damir Dervišagić\nBojana RajićSonja LazetićNikola Lazetićvezabutik


OBJEDINjENA RASPRAVA O REVIZORSKIM IZVJEŠTAJIMA | SRNA\nSARAJEVO, 7. JULA /SRNA/ - Predstavnički dom Parlamentarne skupštine BiH objedinio je raspravu o finansijskim izvještajima Kancelarije za reviziju institucija BiH za 2017. i 2018. godinu.\n"Žao mi je što ovako preletimo preko finansijskih izvještaja, jer ne ukažemo na mnoge stvari koje se u tim revizorskim izvještajima pojavljuju, a 2018. godina i nije bila tako davno, s obzirom na činjenicu da je u ovim izvještajima bilo 17 preporuka", istakla je poslanik Mirjana Marinković Lepić /Naša stranka/.\nZa objedinjavanje rasprave o ovom izvještaju glasalo je 29 poslanika.\nPredstavnički dom Parlamentarne skupštine BiH nije raspravljao o negativnom mišljenju Ustavnopravne komisije ovog doma o Prijedlogu zakona o izboru sudija Ustavnog suda BiH koje je prethodno birao predsjednik Evropskog suda za ljudska prava.\nPoslanici nisu raspravljali ni o Prijedlogu zakona o izmjeni i dopunama Krivičnog zakona BiH, čiji su predlagači poslanici Saša Magazinović, Jasmin Emrić i Šemsudin Mehmedović.\nPrijedlog podrazumijeva dopunu određenih članova u aktuelnom Krivičnom zakonu BiH koji se tiču definisanja terorističkih djela.\nU Izvještaju Ustavnopravne komisije, o kojem poslanici takođe nisu raspravljali, navedeno je da je ovaj zakonski prijedlog usklađen sa Ustavom i pravnim sistemom BiH, te da su prihvaćeni i principi Prijedloga.\nPoslanici nisu raspravljali ni o Prijedlogu zakona o izmjenama Zakona o platama i naknadama u institucijama BiH.\nRasprave nije bilo ni o Prijedlogu zakona o izmjenama i dopunama Izbornog zakona BiH, čiji predlagači poslanici Dženan Đonlagić, Zlatan Begić, Vlatko Glavaš i Enver Bijedić predlažu da niko ko je izdržao kaznu izrečenu od Međunarodnog suda za ratne zločine za bivšu Jugoslaviju ne može biti kandidat na izborima, niti imati bilo koju imenovanu ili izbornu funkciju, kao ni o Prijedlogu zakona o dopuni Zakona o akcizama u BiH kojim je predviđeno da se pet odsto ukupnog iznosa prikupljenog po osnovu akcize na duvanske prerađevine usmjeri namjenski prema Fondu solidarnosti Republike Srpske, FBiH i nadležnoj instituciji u Brčko distriktu.\nPoslanik Naše stranke Aida Baručija rekla je da u ovom prijedlogu nema ničega političkog i da djeca imaju pravo da žive, te da će, ukoliko Prijedlog ne prođe, ponovo uputiti u proceduru.\nBez rasprave je prošao Prijedlog zakona o metrologiji BiH, kao i Informacija o stanju javne zaduženosti BiH na dan 31. decembra 2019. godine koja je posljednjeg dana prošle godine iznosila 11.200.330.000 KM.\nNiko od poslanika se nije javio za raspravu ni o inicijativama poslanika Naše stranke Predraga Kojovića, Aide Baručije, Mirjane Marinković Lepić i Damira Arnauta kojim se Savjetu ministara nalaže da hitno, a najkasnije u roku od 15 dana, u parlamentarnu proceduru dostavi izmjene i dopune Zakona o javnim nabavkama, te ni o njihovom Prijedlogu amandmana dva na Ustav BiH, kojim isti predlagači traže da se iz člana devet Ustava BiH briše stav dva kojim je propisano da se naknada za lica na funkciji u institucijama BiH ne može umanjiti za vrijeme trajanja mandata nosioca funkcije.\nRasprave nije bilo ni o nekoliko prijedloga odluka, kao ni o davanju saglasnosti za ratifikovanje nekoliko sporazuma.\nOvim je iscrpljen dnevni red današnje sjednice, a predsjedavajući Predstavničkog doma Nebojša Radmanović dao je pauzu od 15 minuta, kako bi se poslanici pripremili za glasanje. /nastaviće se/nč/bm/ljlj